section_heading: 2007. – 2008.: As I Am
paragraph_text: As I Am dostigao je prvo mjesto na Billboard 200 ljestvici s prodanih 742 000 primjeraka u prvom tjednu prodaje, čime je album stekao naslov najbolje prodavanog u jednom tjednu te najbolje prodavanog u Alicijinoj karijeri, dok je Alicia dobila naslov najbolje prodavane izvođačice u prvom tjednu od albuma Nore Jones Feels Like Home iz 2004. godine. Ovakav uspjeh izjednačio je Aliciu s Britney Spears po uzastopnim prvim mjestima debitantskih albuma na Billboard 200 ljestvici. Istovremeno, album je debitirao na prvom mjestu United World Chart ljestvici prodavši se u 876 000 primjeraka. Otada, As I Am prodao se u više od jednog milijuna primjeraka u dva tjedna svog debitiranja, prodavši se u 510 000 primjeraka u drugom tjednu. Vodeća pjesma No One debitirala je na sedamdeset i prvom mjestu Billboard Hot 100 ljestvice, gdje je otad dostigla prvo mjesto, postavši Alicijina treća pjesma koja je dosegnula prvo mjesto te ljestvice te je istovremeno postala njena peta pjesma koja je dosegnula prvo mjesto na Hot R&B/Hip-Hop Songs ljestvici. Druga pjesma albuma, Like You'll Never See Me Again, nedavno je puštena u javnost.